**Obecný úrad Dravce, Dravce č. 27, 053 14 Dravce**

Č. p.: 114/2014

**Prieskum trhu – výzva na predkladanie ponúk**

Zákazka s predpokladanou hodnotou nižšou ako finančné hodnoty pre podlimitné zákazky.

1. **Identifikácia verejného obstarávateľa:**

Verejný obstarávateľ: Obec Dravce

IČO: 00 329 046

DIČ: 2020717633

Ul.: Dravce č. 27

PSČ, Obec: 053 14 Dravce

Kontaktná osoba: Ing. Elena Bašistová, starostka obce

Č. tel.: 053/459 82 33

Mobil: 0907 304 280

E-mail: [obec](mailto:ocu@holcikovce.sk)dravce@stonline .sk

Osoba poverená za VO: Ing. Imrich Vozár, Elauk s.r.o

Mobil: 0948 700 620

E – mail: imrich.vozar@elauk.sk

**2. Názov zákazky**

*„Projekt : Studňa pre segregovanú osadu“*

**3. Opis zákazky, množstvo alebo rozsah predmetu zákazky**

Jedná sa o projektovú dokumentáciu, geodetické práce (geometrický plán a vytýčenie v teréne a porealizačné zameranie), inžinierskotechnická pomoc, expertízu – vyšetrenie vzoriek vody, prieskumné práce – hydrogeologický prieskum, verejné obstarávanie ako ďalšia práca , ktorá sa musí vykonať v rámci projektu:

* jednoduchá projektová dokumentácia potrebná na vydanie stavebného povolenia v šiestich vyhotoveniach
* geometrický plán nadväzujúci na hydrogeologický prieskum, na základe ktorého bude určené miesto výskytu podzemnej vody. GP je základným dokumentom potrebným k určeniu vlastníckeho práva a konania s vlastníkom nehnuteľnosti o usporiadanie vlastníctva, v prípade potreby aj určenie vecného bremena prístupu
* inžinierska činnosť na aktivity súvisiace s prípravou a realizáciou stavby. K realizácii je potrebné územné konanie. Až na základe právoplatného územného rozhodnutia o umiestnení sa môže začať vodoprávne konanie ukončené vydaním rozhodnutia na uskutočnenie stavby studne. Táto aktivita zabezpečí vyjadrenie dotknutých orgánov k projektovej dokumentácii a vodoprávne konanie.
* Hydrogeologický prieskum určenia miesta vrtu, čerpacia skúška: určenie miesta výskytu vody odborníkom v oblasti hydrológie a uskutočnenia vrtu na získanie výdatnosti, ktorá sa určí čerpacou skúškou. V tejto fáze realizácie sa vykoná aj skúška vody, či navŕtaná voda zodpovedá príslušnej norme na využívanie pitnej vody.
* Vyšetrenie vzoriek vody Úradom verejného zdravotníctva. Minimálne vyšetrenie dvoch vzoriek v priebehu čerpacích skúšok. Na začiatku a na konci čerpacích skúšok.
* Porealizačné zameranie stavby pre zápis do katastra nehnuteľností.
* Konanie o povolení užívania stavby- zabezpečenie potrebných stanovísk dotknutých orgánov – sú spoplatnené.
* Verejné obstarávanie dodávateľa realizácie stavby v súlade s platnou legislatívou na vykonanie hydrogeologického prieskumu, prieskumného vrtu s tým, že tento dodávateľ bude aj potom realizovať konečné vyvŕtanie studne a príslušnú technológiu.
* Verejné obstarávanie realizácie je ďalšia práca, ktorá sa musí vykonať v rámci projektu na obstarávanie dodávateľov v zmysle platnej legislatívy.

**4. Predpokladaná hodnota zákazky**

Predpokladaná hodnota zákazky je nižšia ako finančné hodnoty pre podlimitné zákazky. Na zadávanie zákazky budeme postupovať v súlade s § 9 ods. 9) zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov.

Ponuka nesmie prekročiť čiastku 3 000,-€ z dôvodu stanoveného finančného limitu.

**5. Trvanie zmluvy alebo lehota na dodanie predmetu zákazky**

30.4.2014

**6. Financovanie zákazky**

Zákazka bude financovaná z dotácie Ministerstva Slovenskej republiky, na podporu sociálnych a kultúrnych potrieb a riešenia mimoriadne nepriaznivých situácií rómskej komunity uhrádzaná zo Štátneho rozpočtu na rok 2013

**7. Podmienky účasti**

Uchádzač musí spĺňať podmienku účasti podľa § 26 ods.1 písm. f) Zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ZVO). Splnenie podmienky účasti preukáže predložením kópie dokladu o oprávnení dodávať tovar, uskutočňovať stavebné práce alebo poskytovať službu. (kópiu výpisu zo živnostenského registra alebo z obchodného registra).

**8. Obsah ponuky**

Ponuka musí obsahovať:

8.1. Kópiu dokladu o oprávnení podnikať.

8.2. Ponuku – vyplnenú prílohu č. 1 k tejto výzve.

8.3. Ponuka nemusí obsahovať návrh zmluvy. (V prípade, ak sa bude zmluva uzatvárať, na predloženie návrhu zmluvy bude vyzvaný iba úspešný uchádzač).

**9. Predkladanie ponúk**

Ponuky je potrebné doručiť elektronicky na e-mailovú adresu: [imrich.vozar@elauk.sk](mailto:imrich.vozar@elauk.sk). V kolónke Predmet uchádzač uvedie: Prieskum trhu - *„Projekt : Studňa pre segregovanú osadu“.* Ponuka doručená po uplynutí lehoty na predkladanie ponúk, sa vráti uchádzačovi.

**10. Lehota na predkladanie ponúk**

Do 14.2.2014, 14.00 hod

**11. Lehota viazanosti ponúk**

30.4.2014

**12. Kritérium na vyhodnocovanie ponúk**

Najnižšia cena s DPH, spolu za celý predmet zákazky.

**13.Otváranie a vyhodnocovanie ponúk**

Otváranie a vyhodnocovanie ponúk sa uskutoční 17.2.2013 v kancelárii Elauk s.r.o

Ponuky sa budú vyhodnocovať podľa kritéria na vyhodnotenie ponúk. Ponuka s najnižšou cenou sa umiestni na prvom mieste v poradí, ponuka s najvyššou cenou na poslednom mieste v poradí. Úspešná bude ponuka na prvom mieste v poradí.

**14. Ponuka je súčasťou prieskumu trhu.** Vyhodnotenie ponúk sa neriadi ustanoveniami § 42 ZVO.

**15. Ďalšie informácie**

Komunikácia s uchádzačmi bude zabezpečovaná e-mailom (poštou). Verejný obstarávateľ určil na komunikáciu e-mailovú adresu: [imrich.vozar@elauk.sk](mailto:imrich.vozar@elauk.sk)

Príjemca elektronickej pošty je povinný potvrdiť prijatie každej správy v písomnej odpovedi.

Informácia o vyhodnotení ponúk bude uchádzačom zaslaná na ich e-mailovú adresu.

Prílohy: 1. Tlačivo: Ponuka

Dravce, 11.2.2014

...................................

Ing. Elena Bašistová

Starostka obce

***Príloha č. 1 k č. sp.:*** *114/2014*

**Ponuka**

*„Projekt: studňa pre segregovanú osadu“*

Cena sa skladá z nasledovných položiek: prípravná a projektová dokumentácia, odvody za vyňatie z PPF, jednorázový poplatok, nákup pozemkov. Uchádzač nacení projekt ako celok

|  |  |  |  |  |
| --- | --- | --- | --- | --- |
| Položka | Cena bez DPH € | DPH € | Cena  s DPH € | Poznámka |
| Cena za projekt |  |  |  |  |

Obchodné meno uchádzača:

............................................................................................................................

Sídlo alebo miesto podnikania:

............................................................................................................................

E-mailová adresa: ..................................................

Tel., mobil: .............................................

Dátum: ..........................

Osoba oprávnená konať v mene uchádzača:

................................................................................

(meno, priezvisko, podpis)